text: চ্যানেল আই বাংলাদেশের একটি উপগ্রহ-ভিত্তিক ও বাংলা ভাষায় সম্প্রচারিত টেলিভিশন চ্যানেল। ঢাকার তেজগাঁও এলাকাতে টিভি চ্যানেলটির প্রধান কার্যালয় অবস্থিত। ১৯৯৯ সালের ১ অক্টোবর তারিখে সম্প্রচার শুরু করে।
  
  ইতিহাস
  ইমপ্রেস গ্রুপ ফরিদুর রেজা সাগরের অধীনে ১৯৮০-এর দশকের গোড়ার দিকে টেক্সটাইল উত্পাদনের বাইরে টেলিভিশনে আসার দিকে কাজ করা শুরু করে। টেলিভিশনে আসার প্রাথমিক পদক্ষেপ হিসেবে গ্রুপটি ইমপ্রেস টেলিফিল্ম স্থাপন করে, যা পরে বিটিভির জন্য ছোট ছোট ধারাবাহিক এবং এক খণ্ডের অনুষ্ঠান তৈরি করা শুরু করে।
  
  চ্যানেল আই ১৯৯৯ সালের ১ অক্টোবর চালু হয়। সে সময় চ্যানেলটি দিনে ১২ ঘণ্টা প্রাক-রেকর্ড করা প্রোগ্রাম সম্প্রচার করত। দুই বছর পর চ্যানেলটি প্রতিদিন ২৪ ঘন্টা সম্প্রচার করা শুরু করে। এটি বর্তমানে প্যানআম ব্যবহার করে স্যাটেলাইট সম্প্রচার করে যা এশিয়া এবং অস্ট্রেলিয়ার বেশিরভাগ অংশ কভার করে।
  
  রেডিও ভূমি হল চ্যানলেটির সহযোগী এফএম রেডিও। চ্যানেল আইয়ের এইচডি সংস্করণ সেপ্টেম্বর ২০১৭ সালে চালু হয়। চ্যানেল আই মিউজিক অ্যাওয়ার্ড হল চ্যানেলটি আয়োজিত বার্ষিক পুরষ্কারের অনুষ্ঠান।
  
  অনুষ্ঠান 
  চ্যানেল আইয়ে সম্প্রচারিত উল্লেখযোগ্য অনুষ্ঠানের মধ্যে রয়েছে:
  তৃতীয় মাত্রা
  হৃদয়ে মাটি ও মানুষ 
  কাফেলা 
  বিবিসি বাংলাদেশ সংলাপ
  
  ধারাবাহিক নাটক 
   লুকানো ভালোবাসা
   নিকিতা
   বাংলাবিদ
  
  আরও দেখুন 
   বাংলাদেশ টেলিভিশন স্টেশন তালিকা
  
  তথ্যসূত্র
  
  বহিঃসংযোগ 
   চ্যানেল আইয়ের ওয়েবসাইট
  
  বিষয়শ্রেণী:বাংলাদেশের টেলিভিশন চ্যানেল
  বিষয়শ্রেণী:বাংলাদেশের কোম্পানি
  বিষয়শ্রেণী:ঢাকার গণমাধ্যম
  বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন
  বিষয়শ্রেণী:১৯৯৯-এ বাংলাদেশে প্রতিষ্ঠিত
title: চ্যানেল আই